Lugmag het nie geld vir nuwe vliegtuieMapisa-Nqakula (middel). Foto: Twitter Die lugmag het nuwe vliegtuie nodig, maar moet binne sy vermoë leef en die begroting laat nie tans sulke uitgawes toe nie. Só het die minister van verdediging, Nosiviwe Mapisa-Nqakula, in die parlement erken. Sy het geantwoord op ’n geskrewe parlementêre vraag deur die DA-LP Kobus Marais. Marais wou by haar weet of haar departement met die aankoopproses van noodsaaklike vliegtuie vir die lugmag gaan begin, eerstens vir noodsaaklike maritieme patrollering- en verkenningsdoeleindes by 35 Eskader, gestasioneer by die lugmagbasis Ysterplaat in Kaapstad, tweedens noodsaaklike C130’s vir vrag, logistiek en personeel by 28 Eskader, gestasioneer by die lugmagbasis Waterkloof in Pretoria, en derdens noodsaaklike aankope van Oryx- en Rooivalk-helikopters. Mapisa-Nqakula het gesê sulke aankope het nie begin nie omdat aankope afhang van die beskikbare begroting. “Daar is tans geen geld in die begroting vir die vervanging van verouderende vliegtuie nie,” het sy gesê.